ເພງຫວານໆ Lady ຂັບຮອງໂດຍ Kenny Rogers
ເພງສາກົນທີ່ວັນນະສອນຈະຈັດໃຫ້ທ່ານຟັງຕໍ່ໄປນີ້ ຄົງຈະໃຫ້ຫຼາຍໆທ່ານຢາກ ກັບມາຟັງລາຍການສຽງເພງ ຈາກແດນໄກຂອງພວກເຮົາອີກ. ສຳລັບສັບປະດາໜ້າ ວັນນະສອນ ຈະມາເປີດເພງລາວຫວານໆໃຫ້ທ່ານ ໄດ້ຮັບຟັງກັນ.
ສບາຍດີ ວັນນະສອນຫວັງຢ່າງຍິ່ງວ່າ ທ່ານຄົງຈະສະບາຍດີ ແລະມ່ວນຊື່ນໃນການ ສະຫຼອງວັນແຫ່ງຄວາມຮັກ ແລະສະຫຼອງວັນກຸດຈີນ ເປັນທີ່ຮຽບຮ້ອຍໄປແລ້ວ ແລະກໍຫວັງວ່າ ທ່ານຄົງຈະໄດ້ມ່ວນຊື່ນກັບເພງຫວານໆ ທີ່ທາງເຮົາໄດ້ຈັດໃຫ້ຟັງ ໃນສັບປະດາແລ້ວນີ້ ເອົາມາຕໍ່ກັບເພງຫວານໆອີກເພງນຶ່ງຕື່ມ ທີ່ວັນນະສອນໝັ້ນໃຈ ວ່າ ເພງນີ້ ຫຼາຍໆທ່ານຄົງຢາກໄດ້ຍິນອີກ ເພາະວ່າວັນນະສອນຟັງຍາມໃດ ກໍບໍ່ເບື່ອ ເອົາມາຮັບຟັງເພງຂອງນັກຮ້ອງອາວຸໂສທີ່ເກັ່ງກາດຂອງວົງການເພງຄົນນຶ່ງໃນ ສະຫະລັດ ເຊີນໄປຟັງເພງ Lady ກັນກ່ອນ ຂໍມອບເພງຫວານໆນີ້ ໃຫ້ແກ່ແມ່ຍິງ ທຸກຄົນໃນໂລກ ເພາະມີພວກແມ່ໆທັງຫຼາຍທີ່ເປັນ Lady ພວກເຮົາ ຈຶ່ງມີວັນນີ້ ສ່ວນເພງ Love Is Your Name ທີ່ຂັບຮ້ອງໂດຍ Steven Tyler ຊຶ່ງເພງນີ້ ຂໍເພີ່ມ ຄວາມຫວານຕໍ່ເຕີມ ຈາກວັນແຫ່ງຄວາມຮັກຕໍ່ມາ ເຖິງວັນອາທິດມື້ນີ້ ຂໍໃຫ້ຟັງມ່ວນໆ ກັບເພງຫວານໆ ນີ້ໄປກ່ອນ ແລ້ວກັບມາຟັງເພງທີ 3 ກ່ອນປິດທ້າຍລາຍການ ກ່ອນຈະຈາກກັນໄປໃນຄືນນີ້ ວັນນະສອນ ຂໍມອບເພງດັງໃນອະດີດ ແລະເປັນເພງ ຮັກອະມະຕະ ຕລອດການ Love Me Tender ທີ່ມີແຟນເພງໃນທົ່ວໂລກຍັງໂຫຍຫາ ນ້ຳສຽງອະມະຕະຂອງຜູ້ກ່ຽວຢູ່ ນັ້ນກໍຄື Elvis Presley ຂໍໃຫ້ທຸກໆທ່ານນອນລັບ ຝັນຫວານ